b'\n_START_ARTICLE_\nSpontani zlom simetrije\n_START_PARAGRAPH_\nSpontani zlom simetrije je v fiziki pojav, da sistem, ki je simetri\xc4\x8den glede na kak\xc5\xa1no grupo simetrij, preide v nesimetri\xc4\x8dno vakuumsko stanje. Ko se to zgodi, se sistem ne obna\xc5\xa1a ve\xc4\x8d simetri\xc4\x8dno. To se lahko zgodi v mnogih stanjih. Grupa simetrij je lahko nezvezna, kot je na primer prostorska grupa kristala, ali zvezna (npr. Liejeva grupa), kot je simetrija vrtenja prostora._NEWLINE_Zgled za soroden pojav je krogla na vrhu hriba, ki je v popolnoma simetri\xc4\x8dnem stanju. Njeno stanje pa je nestabilno. Vsaka najmanj\xc5\xa1a motnja bo povzro\xc4\x8dila da se bo v neki smeri zakotalila po hribu navzdol. V tem primeru se je simetrija njenega stanja zlomila, saj ima smer, v kateri se krogla kotali, lastnost, ki jo razlikuje od drugih smeri.'